**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 m. rugsėjo 2 d. – rugsėjo 30 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
| 2024-09-26 | **Švedijoje auga prekių importas.** Švedijos statistikos agentūra skelbia naujausius duomenis, kurie rodo, kad palyginus su praeitais metais prekių importas į Švediją išaugo 6%, prognozuojama, kad importas ir toliau didės. Labiausiai auga chemijos, energetikos sektorių prekių paslauga, taip pat trąšos.  | [Starkare varuhandel jämfört med föregående år (scb.se)](https://www.scb.se/hitta-statistik/statistik-efter-amne/handel-med-varor-och-tjanster/utrikeshandel/utrikeshandel-med-varor/pong/statistiknyhet/export-och-import-av-varor-juli-2024-i-lopande-och-fasta-priser/) |  |
| Lietuvos verslo plėtrai užsienyje aktuali informacija |
| 2024-09-16 | **Stokholmo savivaldybės skaičiavimais iki 2033 m. miesto gyventojų skaičius padidės per 137 tūkst. gyventojų.** Stokholme jau dabar trūksta gyvenamųjų namų, tačiau savivaldos skaičiavimais, norint atliepti būsimą poreikį reikia per metus Stokholme statyti ne mažiau negu 20 tūkst. naujų namų, iki šiol Stokholme pastatoma 15 tūkst. naujų namų per metus. Prognozuojama, kad tokia situacija anksčiau ar vėliau lems statybų mastų didėjimą, leis atsigauti šiuo metu krizę išgyvenančiam statybų sektoriui. | [Ny rapport: Stockholmarna behöver bli fler - DN.se](https://www.dn.se/sverige/ny-prognos-stockholmarna-racker-inte-till-alla-jobb/) |  |
| 2024-09-30 |  **Lietuvos profesionalų klubas Stokholme organizuoja Lietuvos verslo forumą ,,Innovation Bridge“.** Forumas organizuojamas spalio 10 d. Stokholme. Renginys orientuosis į ICT/AI ir Smart Food temas, jame kviečiamos dalyvauti lietuviškos įmonės, ypač tos, kurios domisi Švedijos rinka. Renginyje bus galima dalyvauti tiek gyvai Stokholme, tiek renginyje Vilniuje, kuriame bus transliuojamos diskusijos iš Stokholmo. Renginys yra nemokamas, LR ambasada Švedijoje yra renginio partneris. | **Registracija ir daugiau informacijos:** <https://www.eventbrite.se/e/sweden-lithuania-business-forum-innovation-bridge-tickets-1000560081137>  |  |
| Investicijoms į Lietuvą pritraukti aktuali informacija |
| 2024-09-04 | **Žinia, kad Švedijos telekomunikacijų milžinė Telia planuoja reikšmingas pertvarkas sulaukė daug dėmesio Švedijos žiniasklaidoje.** Per visą Telia įmonių grupę iš viso bus atleista 3 000 darbuotojų, atleidimai palies pačią Švediją, kur bus atsisveikinta su 1,4 tūkst. darbuotojų bei Norvegiją, Suomiją, Lietuvą ir Estiją. Telia sprendimą aiškina planuojama kaštų taupymo programa, kuri leis įmonei per metus sutaupyti 230 mln. EUR. Žiniasklaidoje spėliojama, kad tai gali būti ir DI pasekmė, spėjama, kad kita natūrali etatų apkarpymo auka bus finansinis sektorius, o konkrečiai – bankai ir jų paslaugų centrai. | [Telia-vd: Svårt att se medarbetarna i ögonen (svd.se)](https://www.svd.se/a/W06kPL/telia-vd-svart-att-se-medarbetarna-i-ogonen) |  |
| 2024-09-30 | **Scandi Standard įsigijo lietuvišką vištienos produkciją gaminančią įmonę.** Investicija siekia 23,5 mln. EUR, dar 7 mln. EUR investicijų planuojama vėliau. Įmonės atstovai tarp priežasčių lėmusių investicijas Lietuvoje išskiria mažesnius kaštus bei aukštus produkcijos kokybės standartus. | [Scandi Standard handlar i Baltikum - Jordbruksaktuellt (ja.se)](https://www.ja.se/artikel/2236237/scandi-standard-handlar-i-baltikum.html) |  |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityseaktuali informacija |
| 2024-09-30 | **Spalio 24 d. Växjö mieste vyks Forest 4.0 konferencija.** Konferencija įgyvendinama bendrame Švedijos ir Lietuvos Horizont projekte Forest 4.0, kurį vykdo Švedijos Linne universitetas kartu su VDU ir KTU. | <https://lnu.se/mot-linneuniversitetet/aktuellt/kalender/2024/konferenser/forest-4.0-conference-24-oktober/>  |  |
| Lietuvos ekonominiam ir energetiniam saugumui aktuali informacija |
| 2024-09-02 | **Valstybinė energetikos įmonė Vattenfall sustabdė Kriegers Flak jūrinio vėjo parko projekto vystymo darbus.** Sprendimas priimtas atsižvelgiant į neseniai Vyriausybės paskelbtą sprendimą nefinansuoti jūrinio vėjo parkų jungčių su žemyninių elektros tinklu. Vattenfall atstovų teigimu, toks Vyriausybės sprendimas Europos kontekste nėra būdingas ir lemia, kad panašūs projektai galimai bus nepelningi. Todėl, nuo šiol Vattenfall dar atsargiau vystys jūrinio vėjo parkų projektus, pažangą juose siejant su konkretaus finansavimo užsitikrinimu. Kriegers Flak jūrinio vėjo parko projektas buvo laikomas pažangiausiu Švedijoje, jį turėjo sudaryti 35-50 vėjo turbinų, kurios generuotų per 2,7 TWh per metus.  | [Vattenfall pausar vindkraftpark - "inte lönsamt" - TT (omni.se)](https://tt.omni.se/vattenfall-pausar-vindkraftpark-inte-lonsamt/a/93BJO9) |  |
| 2024-09-02 | **SEB prašė, kad investuos į atsinaujinančios energijos saugyklas.** Vienas lyderiaujančių Švedijos bankų kartu su Švedijos energetikos technologijų įmone Ingrid Capacity ketina pastatyti 13 didelių baterijų saugyklų Švedijoje. Saugyklose būtų kaupiame elektra gaunama iš vėjo ir saulės jėgainių, ji būtų laikoma tol, kol produkcijos lygis yra aukštas ir naudojama tada, kuomet rinkoje yra trūkumas. | [SEB satsar miljarder på 13 stora energilager i Sverige (svd.se)](https://www.svd.se/a/VzxrOd/seb-satsar-miljarder-pa-13-stora-energilager-i-sverige) |  |
| 2024-09-09 | **Vyriausybė pristatė finansinių priemonių paketą 2025 m. biudžetui, kuriuo bus siekiama didinti Švedijos elektrifikaciją ir spartinti žaliąjį perėjimą.** Bendra siūlomų finansinių priemonių vertė sieks 87 mln. EUR, jos bus paskirstytos investicijos į Švedijos elektros energijos tinklo pajėgumų didinimą, kompensacijas savivaldybėms už vėjo energetikos plėtra, investicijoms į pilotinius AE projektus ir kitoms priemonėmis, kuriomis būtų skatinamas žaliasis perėjimas. Investicijos į Švedijos elektros energijos tinklą numatomos iki pat 2035 m., planuojama, kad 2025 m. bus investuota 8,73 mln. EUR, 2026 m. 17,46 mln. EUR, o nuo 2027 m. iki 2035 m. kasmet po 34,91 mln. EUR. Papildomai, kasmet bus skiriama 800 tūkst. EUR investicijų į elektros tinklą koordinavimui, bus siekiama, kad priimami sprendimai būtų pagrįsti, o investicijos skirtos ten, kur labiausiai reikia. Ketinama didinti ir investicijas į energetikos srities mokslinius tyrimus, kitais metais tam bus skiriama   8,73 mln. EUR, 2026 m. ši suma padvigubės, o nuo 2027 m. bus siekiama kasmet tam skirti 21,82 mln. EUR. Kita sritis, kur bus kreipiami finansai yra AE bandomieji projektai. 2025 m. tam bus skiriama 8,73 mln. EUR. Numatoma greitinti ir leidimų, skirtų AE projektams, išdavimą. Šiam tikslui Aplinkosaugos agentūrai nuo 2025 m. bus skiriamas 220 tūkst. EUR didesnis finansavimas, kuris turėtų užtikrinti greitesnį projektų paraiškų vertinimo procesą. Vyriausybė taip pat priėmė sprendimą taikyti finansines paskatas savivaldybėms, kuriose bus vystomi dideli vėjo energetikos projektai. Iki šiol nemažai savivaldybių blokavo vėjo parkų projektus, todėl Vyriausybė ketina 2025 m. skirti 30 mln. EUR išmokoms toms savivaldybėms, kurios jau patvirtino siūlomus projektus. | [https://www.regeringen.se/pressmeddelanden/2024/09/satsningar-pa-elektrifiering-och- gron-omstallning/](https://www.regeringen.se/pressmeddelanden/2024/09/satsningar-pa-elektrifiering-och-%20gron-omstallning/)  |  |
| 2024-09-16 | **Valstybinė energetikos įmonės Vattenfall planuoja hidroakumuliacinės elektrinės projektą šiaurės Švedijoje.** Žiniasklaidoje šis projektas įvardijamas kaip būsima didžiausia Švedijos energijos ,,baterija“. Hidroakumuliacinė elektrinė bus statoma ant Juktan upės, perdarant čia jau nuo 1973 m. pastatytą hidroelektrinę. Tikimąsi, kad ši elektrinė galės pagaminti 315 MW energijos per dieną, taip pat pasižymės elektros energijos kaupimo galimybėmis. | [Vattenfall vill bygga ”Sveriges största batteri” i Juktan - DN.se](https://www.dn.se/ekonomi/har-vill-vattenfall-bygga-sveriges-storsta-batteri/) |  |
| 2024-09-23 | **Besikartojanti aktualija rugsėjo mėnesį buvo naujienos apie baterijų gamintojos Northvolt finansinius sunkumus.** Žiniasklaidoje skelbiama, kad įmonė ketina atleisti 25% darbuotojų, t.y. apie 1,6 tūkst. Tuo pačiu Northvolt kreipėsi į 23 bankus su prašymu bendrai pasiskolinti 4,4 mlrd. EUR. Žiniasklaidoje įvairūs ekspertai abejoja Northvolt galimybe išsilaikyti be valstybinės pagalbos. Tačiau energetikos, verslo ir pramonės ministrė E. Busch tokį scenarijų atmetė ir akcentuoja, kad privati įmonė nebus gelbėjama mokesčių mokėtojų pinigais. | [Northvolts vd kallar personalen till möte - DN.se](https://www.dn.se/ekonomi/northvolts-vd-kallar-personalen-till-mote-viktig-uppdatering/) |  |
| 2024-09-15 | **Dalis Švedijos įmonių vis dar veikia Rusijoje.** Švedijos dienraščio Dagens Nyheter atliktas tyrimas rodo, kad Rusijoje dar veikia nemažai švediškų įmonių. Tokia išvada daroma susipažinus su Švedijos prekybos valdybos duomenimis, kuriuo rodo, kad per šiuos metus net 65 švediškos įmonės kreipėsi į Valdybą su prašymu netaikyti joms sankcijų. Dažniausiai prašymai susiję su poreikiu teikti tam tikras paslaugas įmonės padalinių pirkėjams, kaip pavyzdžiai minimos švediškos įmonės Oriflame ir Alfa Laval, kurioms leista jų nuosavybę įsigijusiam subjektams suteikti tam tikra paslaugas susijusias su informacinėmis technologijomis. Pabrėžiama, kad aktyviai veikiančių Švedijos įmonių nėra, tos kur dar veikia, vykdo pasitraukimo iš Rusijos rinkos procedūras. | [Svenska bolag är kvar i Ryssland trots sanktionerna - DN.se](https://www.dn.se/ekonomi/svenska-bolag-ar-kvar-i-ryssland-trots-sanktionerna/) |  |
| Bendra Švedijos ekonominė informacija |
| 2024-09-04 | **Atliktas viešosios nuomonės tyrimas rodo, kad rugpjūčio mėn. buvo fiksuojamas mažėjantis švedų susirūpinimas ekonomine situacija.** Tik 28% apklaustųjų nerimauja dėl savo finansinės situacijos ir tai yra žemiausias procentas nuo 2022 m. lapkričio mėn. Ekspertai tikisi, kad pozityvesnis finansinės situacijos vertinimas lems didesnį vartojimą. | [Färre väljare underkänner Elisabeth Svantessons politik - DN.se](https://www.dn.se/sverige/dn-ipsos-valjarnas-oro-for-ekonomin-ar-rekordlag/) |  |
| 2024-09-19 | **Švedijos Vyriausybė pristatė 2025 m. nacionalinio biudžeto projektą.**Biudžetą pristačiusi finansų ministrė E. Svantesson paskelbė, kad kova prieš infliaciją laimėta, todėl Švedija su būsimu biudžetu keičia vykdomos ekonominės politikos tikslą – nuo siekio suvaržyti infliaciją dėmesys bus telkiamas į investicijas ir pagalbą namų ūkiams, mažinant mokesčius.**Pagrindiniai 2025 m. biudžeto elementai:*** **Biudžetas bus deficitinis**, planuojamas deficitas sieks 4,86 mlrd. EUR (biudžeto išlaidos 126,22 mlrd. EUR, o pajamos 121,45 mlrd. EUR).
* Lyginant su 2024 m. biudžetu, 2025 m. **biudžete didės finansavimas šioms sritimis**: 1) Gynyba (nuo 11,4 mlrd. EUR didės iki 15,02 mlrd. EUR); 2) Sveikatos apsaugai (nuo 10,34 mlrd. EUR iki 10,6 mlrd. EUR); 3) Transporto infrastruktūrai ( nuo 7,33 mlrd. EUR iki 8,31 mlrd. EUR); 4) Švietimui (nuo 8,66 mlrd. EUR iki 9,19 mlrd. EUR); 5) Darbo politikai (nuo 7,95  mlrd. EUR iki 8,31 mlrd. EUR); 6) Teisėtvarkai (nuo 7,07 mlrd. EUR iki 7,69 mlrd. EUR).
* 2025 m. **finansavimas mažės šioms sritimis:** 1) Klimato politikai ir aplinkosaugai (nuo 1,59 mlrd. EUR iki 1,41 mlrd. EUR); 2) Vystomojo bendradarbiavimo programoms (nuo 4,42 mlrd. EUR iki 3,89 mlrd. EUR);
* **Numatyta 2,06 mlrd. EUR** **karinė parama Ukrainai**;
* Atskirai **numatyta 5,3 mlrd. EUR įvairioms reformoms**. Daugiausiai iš šių lėšų (2,47 mlrd. EUR) bus skiriama mokesčių mažinimui. Vyriausybės teigimu, 2025 m. biudžeto pagrindinis tikslas yra didinti namų ūkių vartojimą, todėl mokestinėmis reformomis bus siekiama užtikrinti, kad namų ūkių perkamoji galia didėtų. Daugiausiai finansų bus skiriama vidutines pajamas uždirbantiems, jie kas mėnesį mokės vidutiniškai 22,1 EUR mažesnius mokesčius.
 | <https://www.government.se/press-releases/2024/09/a-budget-for-a-more-prosperous-and-safer-sweden/> |  |
| 2024-09-19 | **Kartu su biudžeto projekto pristatyta ir Švedijos ekonominė situacija bei jos prognozės**. Konstatuota, kad 2023 m. buvo recesijos metai. Tikimąsi, kad blogiausia jau praeityje ir nuo kitų metų Švedijos ekonomikos augs, o nedarbas mažės. Ekonomika jau rodo silpnus atsigavimo ženklus ir tikimąsi, kad kitąmet ji jau augs sparčiau (BVP turėtų augti 2,5%). Dėl deficitinio 2025 m. biudžeto augs valstybės skola, ji sieks 33% Švedijos BVP.Nors infliacija jau suvaldyta, planuojama, kad 2025 m. ji turėtų sumažėti dar labiau ir nesieks 2%. To priežastys – silpna paklausa ekonomikoje ir mažos energijos kainos. ***Švedijos ekonomikos augimo rodikliai 2023-2027 m.***

|  |  |  |  |  |  |
| --- | --- | --- | --- | --- | --- |
|   | **2023 m. proc.** | **2024 m. proc.** | **2025 m. proc.** | **2026 m. proc.** | **2027 m. proc.** |
| **BVP augimas** | -0,2 | 0,8 | 2,5 | 3,2 | 2,4 |
| **Infliacija** | 6 | 1,9 | 1,7 | 2,0 | 2,0 |
| **Eksportas** | 3,3 | 2,2 | 2,8 | 3,8 | 3,7 |
| **Importas** |        -1,0 | 0,4 | 2,8 | 3,9 | 3,8 |
| **Namų ūkių vartojimas** |         -2,3 | 0,3 | 2,9 | 4,1 | 3,1 |
| **Nedarbo lygis** | 7,7 | 8,3 | 8,3 | 7,9 | 7,6 |

 | <https://www.government.se/press-releases/2024/09/a-budget-for-a-more-prosperous-and-safer-sweden/> |  |
| 2024-09-25 | **Švedijos centrinis bankas sumažino palūkanų normą 0,25%, dabar palūkanų norma siekia 3,25%.** Prognozuojama, kad, jeigu ekonominiai rodikliai neprastės, palūkanų norma šiais metais dar gali būti mažinama du kartus. Taip pat, prognozuojami ir du palūkanų normų mažinimai per 2025 m. I-ąjį pusmetį. | [Policy rate cut by 0.25 percentage points to 3.25 per cent | Sveriges Riksbank](https://www.riksbank.se/en-gb/press-and-published/notices-and-press-releases/press-releases/2024/policy-rate-cut-by-0.25-percentage-points-to-3.25-per-cent/) |  |
| Kita ekonominiam bendradarbiavimui aktuali informacija |

Rengėjas: LR ambasados Švedijos Karalystėje trečiasis sekretorius Augustinas Uleckas, tel. +46 738014607, augustinas.uleckas@urm.lt **Pastabos: nurodytos piniginės sumos perskaičiuotos pagal kursą 1 EUR = 11,30 SEK**